text: Gravemaskiner på motorvejsrampen
  03 maj 2012 kl. 12.54
  Bilister får nu nemmere ved at komme af motorvejen ved Bramdrupdam nær Kolding.
  Entreprenører er lige nu i gang med en større ombygning af afkørsel 63, Kolding Nord, samt de to tilsluttede kryds på Vejlevej i Bramdrupdam.
  Der bliver blandt andet anlagt en ekstra venstresvingsbane på afkørselsrampen, som skal forhindre, at der opstår kø på motorvejen i myldretiden.
  Ombygningen forventes færdig ved udgangen af juni.
  